Daniel Ellsberg

Daniel Ellsberg (født 7. april 1931, død 16. juni 2023) var en amerikansk militæranalytiker som gjennom å lekke de såkalte «Pentagon-papirene» til avisen The New York Times og andre aviser i 1971, bidro til å vende opinionen i USA mot Vietnamkrigen. For denne innsatsen ble han belønnet med Right Livelihood Award for 2006 «på vegne av vår planet og dets folk».«Daniel Ellsberg (2006, USA)»   , Right Livelihood Award I 2015 ble han nominert til Nobels fredspris, men uttalte at han heller ønsket at Edward Snowden eller Chelsea Manning fikk prisen: «Jeg slapp ut mot kausjon, det vil nok ikke skje med Snowden.» Helge Carlsen og Ole Torp: «De sa jeg hadde blod på hendene», NRK, 3. juni 2015

Ellsberg er også kjent for det økonomiske «Ellsberg-paradokset» som han fremla i sin avhandling Risk, Ambiguity, and the Savage Axioms i 1961.Ellsberg, Daniel (1961): «Risk, Ambiguity, and the Savage Axioms» i: Quarterly Journal of Economics 75 (4), s. 643–669. doi:10.2307/1884324. JSTOR 1884324.

 Bakgrunn 
Ellsberg ble født i Chicago, men vokste opp i Detroit, og i årene 1953-57 var han tilknyttet US Marine Corps; under Suez-krisen tjente han ved USAs sjette flåte. I 1957 begynte han å studere ved Harvard University hvor han tok en doktorgrad i økonomi i 1959. Han ble ansatt av RAND Corporation, et selskap som utfører dybdeanalyser for amerikanske myndigheter. Etter to års tjeneste som rådgiver for øverstkommanderende i stillehavsregionen, ble han rådgiver i det hvite hus, og satt i flere utvalg under Cuba-krisen, der han utarbeidet retningslinjer for bruk av atomvåpen. 1964-65 var han spesialrådgiver i Pentagon under forsvarsminister Robert McNamara, og arbeidet med planer for eskalering av Vietnamkrigen, som han personlig var sterkt imot. I 1965 var han del av staben ved USAs ambassade i Saigon. I 1967 returnerte han til RAND i USA, og var den første som sammen med de to prosjektlederne leste hele rapporten US Decision-making in Vietnam 1945-68, senere kjent som «Pentagon-papirene», bestilt av McNamara og skrevet av 36 forfattere. Rapporten var stemplet top secret, og det ble bare delt ut 15 kopier; to av dem gikk til RAND. I 1968 ble Ellsberg utnevnt til rådgiver for Henry Kissinger,Grete Gaulin: Fakta om Ellsberg i «USAs farligste mann», Aftenposten innsikt, juni 2011 president Richard Nixons nasjonale sikkerhetsrådgiver, som senere skulle kalle Ellsberg «USAs farligste mann, som for enhver pris må stanses».«Daniel Ellsberg er død 92 år gammel», Adresseavisa 16. juni 2023

I oktober 1969 tok han fatt på kopiere rapportens  sider, side for side, i Santa Monica der RAND hadde kontor, iblant med hjelp av sin 13 år gamle sønn og sin tidligere RAND-kollega Anthony Russo som oppmuntret ham til å lekke rapporten. Russos kjæreste tilbød praktisk hjelp i form av Xerox-kopimaskinen han brukte: «Jeg tok for gitt at det jeg foretok meg, brøt en eller annen lov.»Christopher Goffard: «Smuggled out of a Santa Monica safe, the top-secret documents that changed American history», Los Angeles Times 14. september 2024

 Pentagon Papers 
Våren 1971 Ellsberg kontaktet flere ledende demokrater som hadde kritisert Vietnam-krigen, deriblant William Fulbright og George McGovern.Nils-Inge Kruhaug: «Lekkasjen som endret en krig», Aftenposten 22. juni 2021 I halvannet år hadde han tilbudt en rekke medlemmer av Kongressen å lese rapporten; men ingen brydde seg.<Ref>[https://www.britannica.com/biography/Daniel-Ellsberg «Daniel Ellsberg», Britannica]</ref>

Han innså at han måtte lekke «Pentagon-papirene» til pressen, og 13. juni 1971 publiserte The New York Times første del av den  sider lange rapporten. New York Times ble pålagt å stanse trykkingen av det som var planlagt som en artikkelserie, men Ellsberg klarte å få Washington Post til å trykke rapporten uansett. Da også de fikk trykkeforbud, kontaktet han Boston Globe og St. Louis Post-Dispatch som tok opp hansken.«Daniel Ellsberg er død», NRK, 16. juni 2023 Offentliggjøringen av rapporten satte fyr på debatten i USA, som utviklet seg til gatekamper, tåregass, studentboikotter og sivil ulydighet. Men Ellsberg og ytringsfriheten fikk medhold i høyesterett 30. juni 1971. Saken mot Ellsberg ble henlagt da det kom for dagen at Nixon hadde bestilt et innbrudd hos Ellsbergs psykiater. Dette innbruddet førte til at Ellsberg senere vitnet mot Nixon da Watergate-saken gikk for retten. Denne saken tvang president Nixon til å gå av.Grete Gaulin: Fakta om Ellsberg i «USAs farligste mann», Aftenposten innsikt, juni 2011 

 Rettslig og politisk etterspill 
Ellsberg, som forstod at FBI snart ville få tak i ham, tross avisenes kildevern, gikk under jorden til han den 28. juni offentlig overga seg til påtalemyndighetene i Boston. Han ble tiltalt for tyveri, konspirasjon og spionasje og regnet med å måtte tilbringe resten av sitt liv i fengsel.

 Etter Watergate 
Han forsvarte og lovpriste offentlig Katharine Guns lekkasje av hemmeligstemplet materiale angående invasjonen av Irak i 2003. Den 28. september 2006 ble det kjent at Ellsberg var tildelt Right Livelihood Award 2006 for sin innsats som varsler under Vietnamkrigen.

I februar 2023 fikk han påvist kreft i bukspyttkjertelen, og døde i sitt hjem i juni samme år, 92 år gammel.«Daniel Ellsworth er død», Nettavisen 16. juni 2023

 Film og litteratur 
I TV-filmen The Pentagon Papers fra 2003 spilles hovedrollen som Daniel Ellsberg av James Spader.«The Pentagon Papers (2003)», IMDB

I 2002 gav Ellsberg ut boken Secrets: A Memoir of Vietnam and the Pentagon Papers.«There Comes a Time When Silence Becomes Betrayal», omtale ved Jeannine Loftus, History Department, Salem State College, på H-USA, april 2003

I 2009 ble dokumentaren The Most Dangerous Man in America: Daniel Ellsberg and the Pentagon Papers gitt ut.«The Most Dangerous Man in America: Daniel Ellsberg and the Pentagon Papers» (2009), IMDB

Dokumentarfilmen Hearts and Minds'' fra 1974 om Vietnamkrigen har omfattende intervjuer med Ellsberg.«Hearts and Minds (1974)», IMDB

 Referanser 

 Eksterne lenker 

 Carlsen, Helge & Torp, Ole (4. juni 2015): «Avslørte sannheten om Vietnamkrigen: – De sa jeg hadde blod på hendene», NRK
 Dagens Nyheter om Right Livelihood Award 2006
 Right Livelihood Awards nettsted

Kategori:Personer fra Chicago
Kategori:Personer fra USA under Vietnamkrigen
Kategori:Personer tilknyttet Harvard
Kategori:Varslere (arbeidsliv)
Kategori:Aktivister fra USA
Kategori:Økonomer fra USA